Il-kumpanija Captain Morgan ċaħdet li trid tagħlaq l-aċċess għall-Bajja tal-Balluta wara li ngħatat permess topera servizz tal-lanċa fl-istess bajja. L-akkuża saret fi stqarrija iffirmata min numru ta 'organizzazzjonijiet mhux governattivi u l-kunsill lokali ta' San Ġiljan, li qalu li l-operatur tas-servizz tal-lanċa se "jċċaħħad lill-pubbliku milli jgawdi l-baħar" wara li applika biex jokkupa kważi x-xatt kollu fuq ix-xellug tal-bajja. Iżda l-kumpanija ċaħdet dawn l-akkużi u fi stqarrija qalet li "fl-ebda punt fil-pjanijiet il-Captain Morgan ma trid twaqqaf lill-pubbliku milli juża x-xatt, jew xi partijiet minnha, u dan huwa salvagwardjat b'mod ċar minn Transport Malta bħala waħda mill-kundizzjonijiet tal-permess." Anzi, saħqet il-kumpanija, mhux talli mhux ser tagħlaq l-aċċess, iżda l-pjanijiet tagħha fil-fatt inaqqsu l-impatt fuq qiegħ il-baħar mingħajr ma jxekklu l-aċċess pubbliku għall-moll eżistenti. Dan imur kontra dak li qalu l-għaqdiet li saħqu li l-operatur qed jitlob il-permess tal-Awtorità tal-Ippjanar biex il-pjattaforma kollha ta' madwar il-bajja li qiegħda livell mal-baħar tkun imdawra kważi kollha bil-ħadid. B'hekk, żiedu jgħidu, l-operatur ser ikollu użu esklussiv ta' din il-pjattaforma, "filwaqt li l-pubbliku jkun imċaħħad mill-aċċess għal waħda mill-ftit strixxi li baqa' matul il-bajja, u konsegwentement, għall-baħar biswitha." Wieħed mis-sidien tal-kumpanija Captain Morgan huwa l-eks ambaxxatur Malti għall-Finlandja, Michael Zammit Tabona, li kellu jirriżenja wara li qabbel il-Kanċilliera Ġermaniż Angela Merkel mad-dittatur Nażista Adolf Hitler. Waqt li fakkru li xatt il-baħar huwa dominju pubbliku, u għalhekk, "ma jistax jittieħed għal proġetti spekulattivi ta' kumpaniji privati," l-għaqdiet akkużaw lill-Captain Morgan li "trid tieħu iktar art pubblika u baħar bl-ingann." Huma spjegaw kif l-emendi ta' proċeduri żgħar li l-kumpanija qiegħda tipprova tuża għall-iżvilupp jippermetti lill-applikant jevita l-proċess normali tal-ippjanar u b'hekk iċaħħad lill-pubbliku mid-dritt li joġġezzjona. Iżda, peress li l-proposta tmur lil hinn mis-sit involut fl-applikazzjoni oriġinali, "huwa ċar li ma tistax tipproċedi billi tuża din il-proċedura," ziedu jghidu. L-istqarrija iżżid li l-approvazzjoni tal-Awtorità tal-Ippjanar biex il-Captain Morgan topera katamaran fil-Bajja tal-Balluta kienet deċiżjoni "tal-mistħija" li bħalissa qiegħda tiġi appellata minn numru ta' organizzazzjonijiet flimkien mal-Kunsill Lokali ta' San Ġiljan. "Il-familja Zammit Tabona qed tieħu vantaġġ minn dawn iż-żminijiet diffiċli, b'ħafna nies maqfulin ġewwa darhom jissieltu biex ikampaw waqt pandemija, biex tkompli tespandi l-kontroll tagħha fuq art pubblika u fuq il-baħar għall-gwadann tagħha personali. Il-regħba tal-ftit tkompli bla heda." L-istqarrija ġiet iffirmata minn: Kunsill Lokali San Ġiljan Din l-Art Ħelwa Flimkien għal Ambjent Aħjar Ħbieb tad-Dinja Malta Moviment Graffitti Nature Trust Malta Ramblers Association Malta Rota The Archeology Society Malta Il-permess kontroversjali Il-PA tapprova l-moll kontroversjali tal-Balluta .td_uid_3_6052e165b2b87_rand.td-a-rec-img{text-align:left}.td_uid_3_6052e165b2b87_rand.td-a-rec-img img{margin:0 auto 0 0}